Klasa: 112-02/22-01/2

Urbroj: AKICA-22-1

Zagreb, 9. lipnja 2022. godine

Na temelju članka 28. Zakona o zakladama (NN 106/18, 98/19), članka 17. Statuta zaklade I. gimnazije „Akice“ i Pravilnika o mjerilima i postupku za dodjelu potpore, upraviteljica zaklade I. gimnazije „Akica“, Dunja Marušić Brezetić, prof., raspisuje:

**NATJEČAJ**

za dodjelu novčane potpore u obrazovne svrhe

Novčana potpora u obrazovne svrhe dodjeljuje se kroz dvije stipendije:

1. 18.000,00 kuna u više obroka u trajanju od godine dana
2. 9.000,00 kuna u više obroka u trajanju od godine dana.

Osoba sa sljedećim uvjetima može podnjeti prijavu za dodjelu novčane potpore u obrazovne svrhe:

1. da je maturant I. gimnazije u tekućoj školskoj godini u kojoj se dodjeljuje novčana potpora
2. da je tijekom srednjoškolskog obrazovanja imala uzorno vladanje
3. da upisuje 1. godinu studija u Republici Hrvatskoj

Podnositelji prijave **obvezni su priložiti**:

1. potpisanu prijavu
2. preslike srednjoškolskih svjedodžbi (sva četiri razreda)
3. presliku svjedodžbe o položenoj državnoj maturi
4. presliku potvrde o položenim ispitima državne mature (za one kandidate koji su polagali izborne predmete)
5. potvrdu o upisu na određeni studijski program u tekućoj akademskoj godini
6. životopis s kontakt podacima
7. potvrdu/e nadležne Porezne uprave o visini dohotka **za svakog člana** kućanstva u prethodnoj godini ako podnositelj prijave živi u kućanstvu sa roditeljima, skrbnicima ili udomiteljima. Iznimno, podnositelj prijave koji živi u organiziranom smještaju za zbrinjavanju djece, to dokazuje potvrdom Centra za socijalnu skrb.
8. isprava iz koje je vidljivo prebivalište ili boravište **za svakog člana** kućanstva ( npr. osobna iskaznica člana kućanstva )

**Dodatne bodove** ostvaruju podnositelji prijave koji dostave sljedeću dokumentaciju:

1. potvrdu Centra za socijalnu skrb da je osoba za vrijeme srednjoškolskog obrazovanja bila bez adekvatne roditeljske skrbi i da je bila smještena u domu socijalne skrbi ili udomiteljskoj obitelji ili drugim pružateljima usluga zbrinjavanja djece ili
2. ispravu iz matice umrlih ili smrtni list roditelja/e koje je izdalo nadležno tijelo u jedinici lokalne ili područne (regionalne) jedinice ili Grada Zagreba.

Ukoliko podnositelj prijave ne zadovoljava formalne uvjete ili u roku ne dostavi zatraženu dokumentaciju, smatrat će se da prijava nije niti podnesena, a Upravni odbor će prijavu odbaciti.

Prilikom davanja novčane potpore, oba spola su u ravnopravnom položaju.

POSTUPAK ZA DODJELU NOVČANE POTPORE

U postupku odabira kandidata provodi se rangiranje podnositelja prijave sukladno Pravilnikom o mjerilima i postupku za dodjelu potpore.

Upravni odbor prijave boduje na način da **dodjeljuje po 1 bod razlike prema rangu prijavljenih podnositelja prijave**:

* + *od najvišeg do najnižeg prosjeka ocjena u srednjoj školi*
	+ *od najvišeg do najnižeg prosjeka ocjena na državnoj maturi*
	+ *od najnižeg do najvišeg dohotka po članu kućanstva.*

 Ukoliko podnositelj prijave ne živi u kućanstvu s roditeljima, skrbnicima ili udomiteljima, dobiva najviši broj bodova za stavku dohotka po članu kućanstva.

**Dodatne bodove** ostvaruje podnositelj prijave:

1. *kojemu su preminuli jedan ili oba roditelja ili*
2. *koji je za vrijeme srednjoškolskog obrazovanja bio bez adekvatne roditeljske skrbi (smješten u domu socijalne skrbi ili udomiteljskoj obitelji ili drugim pružateljima usluga zbrinjavanja djece) ili*
3. *koji je socijalno ugrožena osoba čiji ukupan prihod po članu kućanstva mjesečno ne prelazi 50 % osnovice za obračun naknada i drugih primanja na temelju posebnih propisa odnosno tzv. proračunske osnovice .*

Svaki podnositelj koji ostvaruje dodatne bodove, dobiva onoliko dodatnih bodova koliko je ukupno prijavljenih podnositelja prijave, odnosno po svakom podnositelju prijave dobiva po 1 bod.

Podnositelj može ostvariti dodatne bodove u samo jednoj od gore navedenih kategorija.

Upravni odbor vodi **motivacijski razgovor** sa svim ili s najbolje plasiranim podnositeljima prijave na koji će podnositelji prijave biti pozvani minimalno 3 dana prije razgovora.

Maksimalni broj bodova na motivacijskom razgovoru je 20% od maksimalnog broja bodova.

Nakon provedenog natječajnog postupka Upravni odbor donosi Odluku o dodjeli novčane potpore.

Izrazi koji se koriste u ovom Natječaju, a koji imaju rodno značenje, bez obzira na to jesu li korišteni u muškome ili ženskome rodu, obuhvaćaju na jednak način i muški i ženski rod.

Prijavom na natječaj podnositelji prijave su suglasni da zaklada 1. gimnazije „Akica“, kao voditelj zbirke podataka može prikupljati, koristiti i dalje obrađivati osobne podatke u svrhu provedbe natječajnog postupka u skladu sa zakonskim propisima.

**Rok za podnošenje prijava na natječaj: 21. 7. 2022.- 16. 8. 2022.**

Prijave s potrebnom dokumentacijom o ispunjavanju uvjeta osobno ili poštom dostaviti na adresu škole:

**I. gimnazija Zagreb,**

**Avenija Dubrovnik 36, 10 010 Zagreb,**

**s naznakom „ za natječaj – Akica“**

Natječajna dokumentacija neće se vratiti kandidatima.

Zaklada o rezultatima natječaja obavještava sve podnositelje prijave putem pošte ili elektroničke pošte.

Upraviteljica zaklade 1. gimnazije „Akica“

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dunja Marušić Brezetić, prof.